**Ordensreglement for ABUs Sommerstevne**

Deltakere må lese, forstå og signere ordensreglementet for å komme inn på ABUs Sommerstevne.

**1. Vilkår for deltagelse**

**1.1.** Personer som ønsker deltagelse må vise til gyldig medlemskap i Norges Bygdeungdomslag (NBU) eller melde seg inn sekretariatet ved ankomst.

**1.2.** Deltagere skal ha innsikt i dette ordensreglement, og forplikter seg med underskrift til å overholde disse.

**1.3.** Personer som er utestengt fra NBU jfr. NBUs vedtekter har ikke adgang til stevnet.

**2. Adgangstegn**

**2.1.** Adgangstegn skal alltid bæres på arm, og fremvises på vakters oppfordring.

**2.2.** Adgangstegn er personlig, og kan ikke overdras av andre. Overtredelse av dette vil kunne føre til bortvisning fra området j.fr. punkt 6.2.

**2.3.** Tap av adgangstegn må meldes til vaktansvarlig umiddelbart.

**2.4.** Personer uten adgangstegn bortvises fra leirområdet.

**3. Leirområdet**

**3.1.** Arrangør bestemmer på hvilken måte motorkjøretøy og boenheter skal fraktes inn og ut av leirområdet.

**3.3.** Leirområdet skal alltid holdes ryddig.

**3.3.** Det er ikke tillatt med levende dyr på leirområdet, uten at det er godkjent av vaktansvarlig.

**3.4.** Bruk av aggregat og åpen ild er ikke tillatt.

**3.5.** Arrangør, i samråd med vaktansvarlig, gir instruks til plassering av boenheter.

**3.6.** Sommerstevnet, og dets deltagere, må innrette støynivå med hensyn til andre deltagere, tevlere og offentlig ro og orden.

**3.7.** Strømforsyning skal benyttes i henhold til instruks fra vaktansvarlige.

**3.8.** Vaktansvarlig kan til enhver tid nekte bruk av strømanlegg, gassanlegg og andre installasjoner i boenheter og ellers, dersom bruk medfører fare for sikkerheten, eller på annen måte volder ulempe. Dette gjelder også gjenstander med støtende symbolikk.

**3.9.** Alle campingvogner, samt boenheter som benytter elektrisitet eller gass, og motorkjøretøy parkert i leir, skal ha egnet røykvarsler. Alle boenheter skal minimum ha ett 2 kg pulverapparat. Boenheter med gass skal ha fungerende gassvarsler.

**4. Oppførsel**

**4.1.** Urinering er ikke tillatt annet enn på toalettene og andre anviste plasser. Ved urinering andre plasser ilegges en bot på kr. 300.

**4.2.** Legemsfornærmelse, tyveri, hærverk på andres eiendom eller annen uforskammet oppførsel vil kunne føre til inndragelse av stevnepass og bortvisning fra arrangementet.

**5. Rusmidler**

**5.1.** Alkohol skal ikke bæres synlig eller nytes i tevlingsområder. Personer som viser seg overstadig beruset på disse områdene vil bli bortvist fra fellesarealet.

**5.2.** Oppdages brudd på punkt 5.1 vil uåpnede flasker med alkohol bli beslaglagt. Åpnede flasker vil bli uttømt.

**5.3.** Bruk eller besittelse av andre rusmidler enn alkohol er ikke tillatt.

**6. Generelt om brudd på ordensreglement**

**6.1.** Brudd på ordensreglement kan føre til bortvisning fra stevnet. Vaktansvarlig har fullmakt til å forta slik bortvisning.

**6.2.** Vaktansvarlig har myndighet til å ilegge bøter. Tilstrekkelig grove overtredelser vil bli politianmeldt.

**6.3.** Vaktlaget har myndighet til å beslaglegge gjenstander som blir brukt ved brudd på reglementet eller som på annen måte volder ulempe for andre. Gjenstanden kan beholdes av vaktleder til stevnes slutt

**7. Motorkjøretøy i leiren**

**7.1.** Parkering av motorkjøretøy som vaktansvarlig ikke har godkjent som boenhet er ikke tillatt. Parkering skal foregå på anvist parkeringsplass.

**7.2.** Bare motorkjøretøy som blir forsvarlig sikret etter vaktansvarliges instrukser, og som er beregnet på overnatting, skal kunne parkeres i leiren. Ansvarlig for hvert enkelt motorkjøretøy må skrive under på at han/hun er ansvarlig for sikkerheten rundt kjøretøyet, noe som blant annet innebærer at motoren ikke skal kunne startes. I motsatt fall vil ikke kjøretøy kunne parkeres inne på leirområdet. Et hvert brudd på vaktleders instrukser angående motorkjøretøy vil kunne føre til bortvisning av kjøretøy og den ansvarlige.

**9. Nærmere tolkninger**

**9.1.**Ved tvil om tolkning av ordensreglementet har vaktansvarlig sin tolkning avgjørende vekt.

**10. Førstehjelp**

**10.1.**Skulle det bli behov for helsepersonell/førstehjelpsutstyr ta kontakt med nærmeste vakt som kontakter helsepersonell.